Publication: Magyar Közlöny
Issue: MK-2001-36 (Year: 2001, Number: 36)
Era: 1990-2004
Section: A Magyar Köztársaság 2001. és 2002. évi költségvetéséről szóló 2000. évi CXXXIII. törvény (a továbbiakban: Tv.)
Paragraph Index: 19

(6) A késztermékbe beépített import eredetű anyagtartalom — a segéd- és adalékanyagok kivételével, mint pl. fűszerek, stabilizáló anyagok, állományjavítók, aromák, színező anyagok — mennyiségéről a kérelmezőnek a 9. számú mellékletben meghatározott módon, írásban kell nyilatkoznia. A nyilatkozat egy példányát a kiviteli ellenőrzést végző vámhivatalnak, egy példányát pedig — a vámárunyilatkozat mellékleteként — eredetiben, vagy az 5. § (2) bekezdésben meghatározottak szerint az AIK részére kell benyújtani. A nyilatkozatot iktatószámmal kell ellátni, amelyet a vámárunyilatkozat 44. rovatában is fel kell tüntetni.

Source: https://magyarkozlony.hu/hivatalos-lapok/9b239f1a9e8d228748d20c679f4bb2519c7ffdc2/dokumentumok/bc1b16b74ce2330f3640868f3dee1d9468ebe022/letoltes